cyanic-selkie/wikianc huggingface dataset:
Hn/Kjetil Jamte
Soga um Håkon den gode og soga om heilag-Olav segjer at Kjetil Jamte for auster yver Kjølen med ei stor mengd folk og buskap. Dei rudde skog og dyrka upp store bygder som seinare skulde få namnet «Jamteland» etter honom. Orsaki til utferdi var at austlandskongen Øystein «den ille» herja so hardt i Trøndelag at mange flydde landet. Snorre skriv ikkje noko um kva tid Kjetil Jamte skal hava livt, men det må hava vore på 700- eller 800-talet.
Ronnie Ross
Han var fødd i Kolkata i India av skotske foreldre og flytta til England i 1946. Han byrja å spele tenorsaksofon i 1950-åra med Tony Kinsey, Ted Heath og Don Rendell. Medan han spelte med Rendell byta han til barytonsaksofon. Han spelte på Newport Jazz Festival i 1958 og skipa ei gruppe kalla The Jazz Makers med trommeslagaren Allan Ganley same året. Han turnerte i USA i 1959 og Europa seinare det året med Modern Jazz Quartet. Frå 1961 til 1965 spelte han med Bill Le Sage, og seinare med Woody Herman, John Dankworth, Friedrich Gulda og Clark Terry.
Ross var saksofonlærar for ein ung David Bowie, spelte barytonsaksofon på The Beatles-songen «Savoy Truffle» frå White Album og fleire år seinare spelte han saksofonsoloen på Lou Reed-songen «Walk on the Wild Side», som var samprodusert av Bowie. Han var òg gjesteartist på fleire album av Matt Bianco.
Ross døydde av kreft i London, 58 år gammal.
Illertissen
Illertissen er ein by og ein kommune sørvest i Bayern i Tyskland. Kommunen omfattar 36,4 km² og hyser 17 843 ibuarar. Byen ligg 513 meter over havet, om lag 25 kilometer sør om Ulm og høyrer til Landkreis Neu-Ulm.
Viktigaste næringsgreinene finn ein innom farmasi, kjemisk industri, trevarer og metallindustri.
Brianyoungitt
Brianyoungitt er eit kvitt sinkmineral som blir danna ved forvitring av sfaleritt (sinkblende). Det vart først skildra som nytt mineral i 1993. Det har vist seg å vere ganske utbreidd i sinkførekomstar i Oslofeltet (t.d. Glomsrudkollen i Modum). Den kjemiske formelen er Zn3(CO3)(OH)4.
Det er kalla opp etter den britiske geologen Brian Young (f. 1947), som fann det første eksemplaret.
Briljant
Briljant er ein ein særskild slipetype for edelsteinar, særleg diamantar, for å oppnå eit vent fargespel. Ein fullkommen briljant har forutan toppflata og den mindre botnflata 56 fasettar, derav 32 på oversida og 24 på undersida. Omkrinsen kan vere rund eller firkanta. Ein halvbriljant, briljonett, har krona slipt som briljant, men utan underdel eller med underdel av glas.
Jämtön
Jämtön er ein svensk tettstad i Luleå kommun i Norrbottens län i landskapet Norrbotten. I 2005 hadde tettstaden 236 innbyggjarar.
Senden i Bayern
Senden er ein by og ein kommune sørvest i Bayern i Tyskland. Kommunen, som i vest grensar mot Baden-Württemberg, omfattar 25,2 km² og hyser 22 625 ibuarar. Byen ligg 486 meter over havet, 12 kilometer sør om Ulm og høyrer til Landkreis Neu-Ulm.
Diskografien til Kylie Minogue
Diskografien til den australske songaren Kylie Minogue inneheld tolv studioalbum, tolv samlealbum, fem konsertalbum, tolv remiksalbum og 55 singlar. Musikkarrieren til Minogue byrja medan ho var populær som skodespelar i Neighbours, ein australsk såpeopera. Minogue spelte inn debutalbumet Kylie med låtskrivarane og produsentane Stock Aitken Waterman. Albumet selde over 5 millionar eksemplar. Songen «I Should Be So Lucky» var ein verdsomspennande hit og nådde førsteplass i fleire land. Det andre albumet Enjoy Yourself (1989) hadde to førsteplass-singlar i Storbritannia. Det tredje albumet Rhythm of Love (1990) definerte eit vendepunkt i karrieren hennar. Det fjerde albumet, Let's Get to It, kom ut i 1991. Etter dette kom samlealbumet Greatest Hits. Det vart gjeve ut tre singlar frå albumet Kylie Minogue (1994). «Confide in Me» nådde førsteplassen på topplista i Australia og andreplassen i Storbritannia.
Etter skuffande sal skreiv Minogue kontrakt med plateselskapet Parlophone og gav ut Light Years i 2000. Singelen «Spinning Around» nådde førsteplass i Australia og Storbritannia. Albumet Fever (2001) nådde førsteplass på salslistene i over førti land, og albumet vart det høgast seljande i karrieren hennar. Singelen «Can't Get You Out of My Head» nådde førsteplass i Australia, New Zealand, Storbritannia og mange andre land. Body Language vart gjeve ut i slutten av 2003. «Slow» nådde førsteplassen i Australia og Storbritannia. Det andre offisielle samlealbumet Ultimate Kylie kom ut i 2004. «I Believe in You» nådde topplista i Storbritannia og mange andre land.
I mars 2005 vart Minogue diagnostisert med brystkreft og var nøydd til å avbryte alle innspelingsprosjekt. I 2007 gjenopptok ho karrieren med utgjevinga av det tiande albumet sitt, X. Albumet inneheld fem singlar, mellom dei «2 Hearts», som nådde førsteplassen i Australia. Det ellevte studioalbumet hennar, Aphrodite, vart gjeve ut 5. juli 2010. Albumet inneheld fire singlar, «All the Lovers», «Get Outta My Way», «Better than Today» og «Put Your Hands Up (If You Feel Love)». I 2012 gav Minogue ut det tredje store samlealbumet sitt, The Best of Kylie Minogue, og eit orkestralt album, The Abbey Road Sessions. I 2014 gav ho ut det tolvte studioalbumet sitt, Kiss Me Once, og singelen «Into the Blue».
Kylie Minogue har selt 68 millionar album på verdsbasis. Ho har hatt sju førsteplass-singlar og selt meir enn 10,1 millionar singlar i Storbritannia.
Studioalbum
"—" understrek for utgjevingar som ikkje har fått ein listeplassering.
Samlealbum
"—" understrek for utgjevingar som ikkje har fått ein listeplassering.
1980-åra
"—" understrek for utgjevingar som ikkje har fått ein listeplassering.
1990-åra
"—" understrek for utgjevingar som ikkje har fått ein listeplassering.
2000-åra
"—" understrek for utgjevingar som ikkje har fått ein listeplassering.
2010-åra
"—" understrek for utgjevingar som ikkje har fått ein listeplassering.
Sjekel
Sjekel, ofte skrive sekel, er ei gammal mynt- og masseeining, tilsvarande 1/50-dels (nokre stader 1/60-dels) mine, eller 7 - 14 g.
Eininga er bruka i Det gamle testamentet som mål for gull, sølv og krydder og tilsvarar om lag 11,4 gram. Det finst likevel ulike utrekningar for dei bibelske måla, og verdiane kan ikkje fastsetjast heilt nøyaktig.
Mynten som i Det nye testamentet er kalla ein «sølvpenge», er truleg ein sjekel som svarar til ein gresk stater, lik 4,3 g sølv.
Serbia og Montenegro i Junior Eurovision Song Contest
Serbia og Montenegro debuterte i Junior Eurovision Song Contest i 2005. Det var fyrste og siste gong dei deltok. Serbia og Montenegro vart oppløyst i 2006, og same år debuterte Serbia i tevlinga som ein sjølvstedig nasjon. Montenegro debuterte i tevlinga i 2014.
Jerzy Kuryłowicz
Jerzy Kuryłowicz var ein polsk språkforskar som studerte dei indoeuropeiske språka. Han var professor ved universiteta i Lemberg, Wrocław og Kraków, og er berømt for å ha vist at hettittisk hadde ein laryngal-lyd der Ferdinand dei Saussures laryngalteori hadde postulert at dei skulle vere.
Kuryłowicz var fødd i Stanisławów, den gongen i Austerrike-Ungarn, no Ivano-Frankivsk i Ukraina, og døydde i Kraków i Polen.
Akademik Federov Canyon
Akademik Federov Canyon er ein undersjøisk canyon i Weddellhavet kalla opp etter eit russisk forskingsfartøy som arbeidde nord i Weddellhavet (1989). Dr. Heinrich Hinze frå Alfred Wegener Institute for Polar and Marine Research i Bremerhaven, føreslo namnet, som vart godkjend i juni 1997.
Go-Ahead Group
Go-Ahead Group plc er ein britisk leverandør av persontransport, med over éin milliard reiser med buss og tog kvart år. Konsernet inngår på aksjeindeksen FTSE 250 og er børsnotert på London Stock Exchange.
I oktober 2018 inngjekk Go-Ahead Norge ei avtale med Jarnbanedirektoratet om å levera togtilbud på Sørlandsbanen, Arendalsbanen og Jærbanen.
Robinson Ridge
Robinson Ridge er ei klipperik halvøy mellom Sparkes Bay og Penney Bay, ved austsida av Windmill Islands. Ho vart først kartlagd frå flyfoto teken av U.S. Navy Operasjon Highjump i februar 1947. Ho vart namngjeve av Advisory Committee on Antarctic Names (US-ACAN) etter kapteinløytnant Frederick G. Robinson i U.S. Navy som var aerologisk offiser under U.S. Navy Operasjon Windmill som oppretta astronomiske kontrollstasjonar i området i januar 1948.
Berhane Adere
Berhane Adere er ein etiopisk tidlegare langdistanseløpar som vart verdsmeister på 10 000 meter i 2003 og elles vann to VM-sølv på same distansen.
Etter fire sesongar med gode internasjonale resultat lukkast Adere i 2001 vinne ein medalje i eit stort meisterskap. Under VM 2001 i Edmonton tok ho sølvmedaljen på 10 000 meter, fattige fire hundredels sekund bakom landskvinna Derartu Tulu. Året etter vann Adere gull på 5 000 meter i afrikameisterskapen og i halvmaraton.
2003-sesongen innleia Adere med å verte innandørs verdsmeister på 3000 meter. Den 27. juni presterte ho råsterke 14.29,3 på 5 000 meter i Oslo. Høgdepunkt kom likevel under VM 2003 i Paris med siger på 10 000 meter. Vinnartida 30.04,1 var etiopisk rekord inntil Tirunesh Dibaba slo rekorden i 2008. I friidretts-VM 2005 i Helsinki sikra Adere seg ein ny sølvmedalje på 10 000 meter, bakom nemnde Dibaba.
Thorodd Presberg
Thorodd Presberg er ein tidlegare norsk idrettsutøvar og -leiar frå Drammen. Han har vunne seks norske meisterskap i bandy og tre i fotball, samt eitt seriemeisterskap i fotball. I 1965 fekk han sølv med Noreg i verdsmeisterskapen i bandy. Etter han la opp som aktiv utøvar, var han dommar i både bandy og fotball. Han var medlem i Drafn til 1962, sidan av Strømsgodset Idrettsforening.
Fotball
Fyrst frå 1966 spelte Presberg fast på Strømsgodset sitt fotballag. I spann med Steinar Pettersen var han ein viktig angrepsspelar då Strømsgodset i perioden 1969-73 sikra seg tre triumfar i noregsmeisterskap i fotball og i 1970 gjekk til topps i 1. divisjon.
Presberg deltok i tre av Noregs landskampar i 1968, alle enda med stygge tap. I kampen mot Danmark på bortebane skåra han Noregs einaste mål, danskane fann vegen til nettmauskane fem gongar. Også hans fjerde og siste landskamp, 13. mai 1970, enda med tap.
Trenar og dommar
Etter å ha vore trenar for SIF sitt andredivisjonslag i fotball 1977-sesongen, byrja Presberg å dømme fotballkampar. Gjennom 1980-åra dømde han kampar i norske toppseriar. Både i 1983 og 1988 dømde han ein NM-finale. Åra 1989-90 var han dommar i tre fotball-landskampar.
Weißenhorn
Stillas- og forskalingsprodusenten PERI har sitt hovudkontor i Weißenhorn.
Inge Thun
Inge Thun var ein norsk fotball- og bandyspelar frå Drammen som vann fem norske meisterskap i bandy og tre i fotball, og eitt seriemeisterskap i fotball, alt saman med Strømsgodset Idrettsforening.
Fotball
Thun var målvakt på Strømsgodset fra 1962 til 1977. Han var med på å spele laget opp frå 4. divisjon i 1963 og til 1. divisjon i 1967. Deretter vakta han målet i SIF i 10 år i toppserien, og vart cupmeister i 1969, både serie- og cupmeister i 1970, og cupmeister i 1973. Thun spelte 329 obligatoriske fotballkampar for Strømsgodset. Han var landslagsmålvakt i tre kampar i 1968 og 1969, og fekk sin fjerde og siste landskamp mot Finland sommaren 1974.
Bandy
På bandybanen spelte Thun ving på SIF-laget som sikra seg fem NM-titlar i tida mellom 1963 og 1970. Han deltok i 13 landskampar, og var med på laget som tok sølv i verdsmeisterskapen 1965 i Moskva.
Mine
Mine kan vise til:
Stader:
Sakellari Peninsula
Sakellari Peninsula er ei stor isdekt halvøy mellom Amundsen Bay og Casey Bay i Enderby Land i Antarktis. Regionen vart fotografert av Australian National Antarctic Research Expeditions (ANARE) i 1956-57 og av Den sovjetiske antarktisekspedisjonen på «Lena» i 1957. Ho vart namngjeve av den sovjetiske ekspedisjonen etter Nikolai Sakellari, ein sovjetisk forskar og navigatør.
Britholitt-(Ce)
Britholitt-(Ce) er eit mineral som tilhøyrer apatittgruppa (Ce,Ca)5(SiO4,PO4)3(OH,F). Det er relativt utbreidd i nefelinsyenittpegmatittar ved Langesundsfjorden og Larvik.
Britholitt-(Y) (tidlegare abukumalitt) er eit tilsvarande mineral med områdande yttrium i staden for cerium. Dette mineralet finst i einskilde norske granittpegmatittar.
Skade
Skade er ei jotunkvinne frå norrøn mytologi. Ho er dotter til Tjatse. Skade var ei tid gift med vanen Njord, og vert difor nokre gonger rekna for å høyre til mellom gudane. Ekteskapet deira gjekk ikkje så bra, for Skade lengta etter fjella medan Njord lengta etter havet.
Kjeld Langeland
Kjeld Langeland var ein norsk lærar og politikar frå Bergen som representerte Hordaland og Høgre på Stortinget frå 1965 til han døydde i 1973.
Tempe Fossae
Tempe Fossae er eit system av tektoniske grøfter på Ascuris Planum på Mars. Dei fleste grøftene er parallelle i ei retning nordaust-sørvest, men nokre grøfter går nesten vinkelrett på desse. Den vesle skjoldvulkanen Labeatis Mons ligg i nærområdet, og sprekker frå denne kan ha laga lavastraumane som òg er i området.
Kjeld Langeland
Langeland var son til ein næringsdrivar. Frå 1945 til -49 underviste han ved Danielsens skole i Bergen, der etter var han lærar 1950-53 ved Åsane folkeskule og sidan 1953 adjunkt ved Åsane realskule og gymnas.
Langeland engasjerte seg i lokalpolitikken i Åsane og var medlem i kommunestyret frå 1956 til 1971, ordførar 1960-63. Perioden 1956-60 var han forretningsførar for overformynderiet i Åsane og 1959 formann i skulestyret. Han var medlem i fylkesskulestyret i Hordaland frå 1960 til 1967 og formann 1964-66 i skulenemnda i Hordaland. Då Åsane kommune frå 1972 var slått saman med Bergen kommune, var han medlem i bystyret til han døydde.
Frå hausten 1965 var Langeland stortingsrepresentant frå Hordaland til han døydde vinteren 1973. Alle sesjonane på Stortinget sat Høgre-mannen i Kyrkje- og undervisningskomiteen.
Karl Culmann
Karl Culmann var ein tyskfødd matematikar og ingeniør.
Han var professor i Zürich frå 1856 til han døydde. I arbeidet sitt Die graphische Statik (1864), la Culmann eit heilt nytt og moderne grunnlag for den grafiske løysinga av problem i statikken.
Järbo
Järbo er ein tettstad i Sandvikens kommun i Gävleborgs län i landskapet Gästrikland i Sverige. I 2005 hadde tettstaden 1 865 innbyggjarar.
Alaska Canyon
Alaska Canyon er ein djup canyon i nordveggen på Michigan Plateau i Antarktis. Han vart kartlagt av United States Geological Survey frå landmålingar og flyfoto tekne av U.S. Navy i 1960–63. Han vart namngjeven av Advisory Committee on Antarctic Names etter University of Alaska, som sendte forskarar til Antarktis.
Beka
Beka er eit gammalt egyptisk, assyrisk og hebraisk mål for edle varer, særskild for veging av gull
Eininga beka er bruka i Det gamle testamentet for ein halv sjekel og tilsvarar om lag 5,7 gram. Det finst likevel ulike utrekningar for dei bibelske måla, og verdiane kan ikkje fastsetjast heilt nøyaktig.
Ein egyptisk beka, kjend frå 2500 f.Kr., var ca. 13 gram. Men eininga (om ikkje namnet) er langt eldre. Lodd av kalkstein frå Egypt frå 4000-talet f.Kr. med masse frå ½ til 40 beka er dei eldste kjente døma på vektlodd.
Järlåsa
Järlåsa er ein svensk tettstad i Uppsala kommun i Uppsala län i landskapet Uppland. I 2005 hadde tettstaden 451 innbyggjarar.
Sekel
Sekel kan vera:
Nærøysund kommune
Nærøysund er ein kommune i Ytre Namdalen i Trøndelag fylke som blei oppretta den 1. januar 2020 ved då Vikna og Nærøy kommune blei slått saman. Han har over 9 500 innbyggjarar. Kommuneadministrasjonen er delt mellom småbyene Rørvik og Kolvereid, som har 3 100 og 1 750 innbyggjarar kvar. Kolvereid er den minste byen i Noreg.
Nærøysund omfattar områda på begge sider av Indre Foldafjord og ut til Viknaøyene og det opne havstykket Folda. Hovudleia langs kysten går gjennom Nærøysundet, verna for havet. Den historiske handels- og kyrkjestaden på Nærøya har namn etter den norrøne havguden Njord.
Artisten André
Andrey Hovnanian, kjend som André, er ein armensk songar. Han vann prisen for beste mannlege songar på Armenian Music Awards i 2004, 2005, 2006, 2007 og 2008.
Eurovision Song Contest 2006
I 2006 vart han den fyrste til å representere Armenia i Eurovision Song Contest. Han song «Without Your Love», ein miks mellom moderne vestleg musikk og tradisjonell armensk musikk. Songen vart skriven av Armen Martirosyan.
Han starta som nummer éin i semifinalen, før Bulgaria med «Let Me Cry» av Mariana Popova. Bidraget fekk tolv poeng frå Belgia, Kypros, Russland, Nederland, Frankrike og Spania, ti poeng frå Tyrkia, Israel og Hellas, åtte poeng frå Bulgaria, sju poeng frå Kviterussland, Ukraina og Tyskland, tre poeng frå Albania, Polen, Sverige, Sveits og Storbritannia, to poeng frå Romania og Moldova. Armenia fekk til saman 150 poeng og enda på sjetteplass av totalt 23 bidrag. Han gjekk dimed vidare til finalen. Han starta som nummer 24 i finalen, etter Tyrkia med «Süper Star» av Sibel Tüzün. Bidraget fekk tolv poeng frå Russland og Belgia, ti poeng frå Hellas, Frankrike, Tyrkia og Nederland, åtte poeng frå Israel, Spania, Ukraina, Kviterussland og Bulgaria, sju poeng frå Moldova og Kypros, fem poeng frå Polen, tre poeng frå Tyskland, to poeng frå Litauen og eitt poeng frå Romania. Armenia fekk til saman 129 poeng og enda på åttandeplass av totalt 24 bidrag. Landet kvalifiserte seg dimed direkte til finalen i Eurovision Song Contest 2007.
Før tevlinga klaga aserbajdsjanske massemedia på at den offisielle nettstaden til Eurovision Song Contest, eurovision.tv, hadde oppgjeve Nagorno-Karabakh som fødestaden til André, til tross for at Nagorno-Karabakh òg vart rekna som ein del av Aserbajdsjan på den tida André vart fødd. Resultatet vart at fødestaden vart fjerna frå sida.
Mikhail Kalinin
Mikhail Ivanovitsj Kalinin var ein russisk kommunistisk politikar. Han var offisielt statsoverhovud i Russland frå 1919 til 1921 og Sovjetunionen frå 1921 til 1946. Inntil 1938 var han formann i sentraleksekutivkomiteen, og deretter president i presidiet i det øvste sovjetet.
Kalinin hadde mellom anna ansvaret for Katyn-massakren, som han gav den formelle ordren til.
Kalinin gav namn til Kaliningrad då den tidlegare tyske byen som før heitte Königsberg skulle få det nye russiske namnet sitt. Det er ikkje kjent at Kalinin nokosinne vitja området. Oppkalla etter Kalinin var òg byen Kalinin, som i 1990 fekk tilbake det opphavlege namnet sitt Tver, i ljos av Kalinin si rolle som ein av Stalin si fremste handlangarar. Også ein by utanfor Moskva som vart grunnlagd i 1938 heitte Kaliningrad fram til 1995 då han fekk namnet Koroljov.
Brochantitt
Brochantitt er eit grønt, sekundært koparmineral, Cu4SO4(OH)6 som krystalliserer monoklint. Mineralet finst mellom anna i Chile, USA og Mexico. I Noreg er det kjent frå kontaktførekomstar i Oslofeltet.
Vöhringen
Vöhringen er ein by og ein kommune sørvest i Bayern i Tyskland. Kommunen, som i vest grensar mot Baden-Württemberg, omfattar 23,7 km² og hyser 13 800 ibuarar. Byen ligg 499 meter over havet, om lag 18 kilometer sør om Ulm og høyrer til Landkreis Neu-Ulm.
Lars Gårding
Lars Gårding var ein svensk matematikar.
Franklin Island
Franklin Island er ei øy som ligg i Rosshavet kring 130 km aust for Cape Hickey i Victoria Land. Ho vart oppdaga on 27. januar 1841 av James Clark Ross, og kalla opp etter sir John Franklin, den kjende Arktisfararen, som vart guvernør i Van Diemen's Land (Tasmania).
Ho ligg 80 km nord for Beaufort Island og kan sjå ut til å vere del av same øygruppe, men vert likevel vanlegvis ikkje rekna som ein del av Ross Archipelago.
Øya har hekkande koloniar av adeliepingvin og sørjo på eit relativt flatt område i sørvest.
Franklin Shoals er nokre grunner nær Franklin Island.
MS «Song of Norway»
MS «Song of Norway» (IMO: 7005190) var eit norsk-registrert cruiseskip som var eigd av det norske sameiget M/S Song of Norway (I. M. Skaugen & Co.) og som gjekk i cruisetrafikk i Karibia for det norskeigde cruisereiarlaget Royal Caribbean Cruise Line (RCCL) frå 1970 til 1997 med vekefaste avgangar frå Miami i Florida.
Peder Næsheim
Peder Næsheim var ein norsk journalist frå Stavanger som representerte Rogaland og Arbeidarpartiet på Stortinget frå 1965 til han døydde.
MS «Song of Norway»
Skipet var byggnummer 392 ved Wärtsilä Helsingin Telakka i Helsingfors i Finland, og vart levert for RCCL i 1970 som det første skipet i RCCL-flåten, og som det første skipet i Song of Norway-klassen beståande av tre nært identiske systerskip. Dei andre var systerskipa «Nordic Prince» og «Sun Viking» – høvesvis levert i 1971 og 1972.
Robert Johansson
Robert Høneren Johansson er ein norsk skihoppar frå Lillehammer som vann bronsemedaljen i normalbakkerennet under Vinter-OL 2018 og vann VM-gull i laghopping i skiflyging same sesongen. Han er medlem i Søre Ål Idrettslag.
MS «Song of Norway»
I løpet av karrieren segla skipet under fleire namn og hadde fleire eigarar. Det vart seinare omgjord til eit kasinoskip. I 2013 vart det selt for skrap og hogge opp i Jiangmen i Kina.
Robert Johansson
Aktiv
Johansson debuterte i verdscupen i skihopping 29. november 2013 Kuusamo. Fyrst i 2017-sesongen nådde han internasjonalt nivå, då han som best kom på andreplass i Innsbruck den 4. januar, hans hittil (februar 2018) einaste pallplassering i ei individuell verdscuptevling. Den 18. mars 2017 forbetra Johansson verdsrekorden i skiflyging til 252 meter under verdscuprennet i laghopping i Vikersundbakken. Rekorden vart ståande i einast ein halv time, ettersom Stefan Kraft frå Austerrike landa på 253,5 meter i den andre omgangen. Nøyaktig ei veke seinare sette Johansson bakkerekord i Planica med 250 meter og vart fyrstemann over 250 m i to ulike hoppbakkar.
Peder Næsheim
Næsheim var som til ein grosserar. Han tok eksamen ved Stavanger handelsgymnas i 1945 og arbeidde som bladfyk i avisa 1ste Mai åra 1946-49. Der etter var han redaktør 1949-51 i Hardanger Folkeblad i Odda og 1951-53 i Romsdal Folkeblad i Molde. Sidan arbeidde han atter i 1ste Mai/Rogalands Avis, der han var redaktør 1955-65.
Robert Johansson
Aktiv
I lag med Andreas Stjernen, Johann André Forfang og Daniel-André Tande utgjorde Johansson det norske laget som tok gull i lagtevlinga under VM i skiflyging 2018 i Oberstdorf. Tre veker etter kneip han bronsemedaljen i normalbakken då Vinter-OL 2018 tok til i Pyeongchang, slått einast av verdsmeister Andreas Wellinger frå Tyskland og sin eigen landsmann Forfang.
MS «Song of Norway»
Konstruksjon
I september 1968 kontraherte det norske sameiget M/S Song of Norway under I. M. Skaugen & Co. (eit av tre norske reiarlag og eigarar i Royal Caribbean Cruise Line-konsortiet) med det finske verftet Wärtsilä Helsingin Telakka i Helsingfors, om bygging av eit moderne cruiseskip med eit eksteriørdesign som kunne minna om ein yacht. Skipet vart kjølstrekt 2. april 1969 og fekk byggnummeret til verftet 392.
Peder Næsheim
Frå 1956 til 1967 var Næsheim medlem i bystyret i Stavanger, dei fire fyrste åra med sete i formannskapet. Perioden 1956-63 var han formann i den kommunale arbeids- og tiltaksnemnda i byen og 1958-61 formann i byplanrådet. Hausten 1965 vart Næsheim vald til stortingsrepresentant for Arbeidarpartiet og Rogaland, medlem i Finanskomiteen. Fire år seinare vart han attvald, men døydde allereie sju veker etter Stortinget var opna i oktober 1969.
MS «Song of Norway»
Konstruksjon
2. desember 1969 vart skipet døypt «Song of Norway» av gudmora si Magnhild Borten (kona til dåverande statsminister Per Borten) og sjøsett med stabelavløping ved verftet i Helsingfors. 5. oktober 1970 vart det overlevert til sameiget M/S Song of Norway. Byggjekostanda for skipet var 14,500,000 US-dollar.
Storleik og dimensjonar
MS «Song of Norway» hadde ved overlevering ein brutto(register)tonnasje på 18 416 BRT, ein netto(register)tonnasje på 9 591 NRT og ein dødvekttonnasje på 3 151 TDW. Etter at skipet vart forlengt i 1978, fekk skipet ein ny brutto(register)tonnasje på 23 005 BRT, ein ny netto(register)tonnasje på 12 716 NRT og ein ny dødvekttonnasje på 4 525 TDW. I 1994 ble hun ommålt med en bruttotonnasje på 22 945 BT og en nettotonnasje på 10 558 NT.
MS «Song of Norway» hadde ved levering ei største lengd (L OA ) på 168,43 meter (553 fot) og ei lengd mellom perpendikulærane (L PP ) på 138,27 meter (454 fot). Etter forlenginga i 1978 fekk skipet ein ny L OA på 194,32 meter (638 fot) og ein ny L PP på 164,16 meter (539 fot). Den største breidda på skipet målte 24,01 meter (79 fot). Djupgåande stakk skipet 6,70 meter (22 fot), medan djupna på skipet i riss (målt frå underkant av hovuddekksplata til overkant av kjølplata) målte 14,20 meter (47 fot).
Kapasitetar
MS «Song of Norway» hadde ved levering ein maksimal passasjerkapasitet på 880 passasjerar. Etter at skipet vart forlengt i 1978 fekk ho ein ny maksimal passasjerkapasitet på 1 040 passasjerar, medan mannskapet var på 400 besetningsmedlemmer. Skipet hadde ein bunkerkapasitet på 1 700 tonn.
Maskin og framdrift
Hovudmaskineriet på «Song of Norway» bestod av fire Wärtsilä Sulzer 9-ZH-40/48 dieselmotorar med ei samla yting på 18 000 BHK ved 481 o/min gira til 181 o/min til to vribare skrupropellar. Kvar hovudmotor var ein 9-sylindra 2-takta enkeltvegs dieselmotor med ein sylinderdiameter på 400 mm og eit stempelslag på 480 mm.
Hjelpemaskineriet bestod av seks dieselgeneratorar, kvar med 752 kW (totalt 4 512 kW), og éin diesel-nødgenerator på 200 kW. I tillegg hadde skipet to hjelpekjelar med arbeidstrykk på 7,0 bar og to ekshaustkjelar med arbeidstrykk på 7,0 bar.
Framdrifta vart teken hand om av to halvspaderor, to vribare skrupropellar og to sidepropellar forut. Skipet hadde ein toppfart på 21 knop (39 km/t) ved eit forbruk på 63 tonn per døgn. Marsjfarten var 16 knop (30 km/t).
Klassing og register
MS «Song of Norway» var klassa i det norske klassifikasjonsselskapet Det Norske Veritas (DNV) og hadde følgjande klassenotasjon: ✠ 1A1 E0 + MV. Skipet var i perioden 1988 til 1997 registrert i Norsk internasjonalt skipsregister (NIS), som er ei underavdeling i Sjøfartsdirektoratet.
I media
8. januar 2013 vart det sleppt ut ein musikkvideo i samband med 66-årsdagen til den britiske songaren og skodespelaren David Bowie. Musikkvideoen var laga til singelen «Where Are We Now?» til det kommande studioalbumet The Next Day som vart sleppt ut 8. mars 2013. I musikkvideoen kan ein sjå David Bowie posera i ei marineblå T-skjorte med teksten «m/s Song of Norway».
Gregory Island
Gregory Island er ei lita øy som ligg like utanfor austkysten av Victoria Land i Antarktis, 2,5 nautiske mil nordaust for Cape Archer. Ho vart oppdaga av Discovery-ekspedisjonen (1901–04), som på den tida trudde det var eit nes dei kalla «Gregory Point», etter John W. Gregory, som var leiar for det sivile mannskapet på ekspedisjonen. Det vart oppdaga at det var ei øy under Terra Nova-ekspedisjonen.
1959-filmen Sleeping Beauty
Sleeping Beauty (norsk tittel: Tornerose) er ein amerikansk animert romantisk fantasymusikal eventyrfilm frå 1959, produsert av Walt Disney og utgjeven av Buena Vista Distribution. Han er den 16. animerte Disney-langfilmen og er basert på eventyret om Tornerose av Charles Perrault. Filmen handlar om den vakre prinsessa Aurora som blir råka av ei forbanning frå den vonde heksa Malefika. På 16-årsdagen sin fell ho i ein djup søvn og blir liggande i 100 år inntil ein prins vekker henne til live med eit kyss.
Sleeping Beauty blei godt mottatt av kritikarar, men blei ikkje den publikumssuksessen som filmskaparane hadde håpa på.
Angerboda
Ho er nemnd i den korte utgåva av Voluspå som finst i diktet Hyndluljod, som mor til Fenris med Loke. I Gylfaginning er ho også nemnd som ein «jotun frå Jotunheimen». Det er blitt spekulert i om ho er omtalt i diktet Balders draumar i vers 13 der Odin seier at volva er mor til tre troll eller monster:
Den einaste mora til tre monster ein kjenner frå norrøn mytologi er Angerboda.
Borchgrevink Canyon
Borchgrevink Canyon er ein undersjøisk canyon på kontinentalfoten aust for Iselin Bank. Han vart namngjeven i samband med Borchgrevink Coast, og vart godkjend av Advisory Committee on Undersea Features i juni 1988.
Gergely Kulcsár
Gergely Kulcsár var ein ungarsk spjutkastar frå Nagyhalász langt aust i Ungarn. I perioden 1958-68 vann han OL-sølv, to OL-bronsar og like mange EM-bronsar i øvinga. Hans lengste spjutkast målte 87,06 meter og vart oppnådd i 1968.
Mantisse
Mantisse er desimalsifra i ein logaritme som har 10 til grunntal.
Teenage Mutant Ninja Turtles (1990)
Teenage Mutant Ninja Turtles er ein USA-amerikansk film fra 1990, basert på Teenage Mutant Ninja Turtles av Kevin Eastman og Peter Laird.
Eininga gera
Eininga gera er bruka i Det gamle testamentet for ein tjuedels sjekel og tilsvarar om lag 0,6 gram. Det finst likevel ulike utrekningar for dei bibelske måla, og ein kan ikkje fastsetje verdiane heilt nøyaktig.
Mudanjiang
Mudanjiang (kinesisk skridt 牡丹江; pinyin Mǔdānjiāng) er eit byprefektur i provinsen Heilongjiang i Kina, søraust i provinsen. Byprefekturet, som er det sørlegaste i Mudanjiang, grensar mot provinsen Jilin i sør og mot grannelandet Russland i aust (frå byen Mudanjiang er det 248 km til Vladivostok). Byprefekturet Mudanjiang har eit areal på 40 435 km² og 2 798 723 innbyggjarar (2010). Vel 800000 av innbyggjarane bur i byen/byområdet Mudanjiang.
Byprefekturet Mudanjiang omfattar fire bydistrikt (区 qū), fire byfylke (市 shì) og to fylke (县 xiàn).
Samferdsle
Riksveg 201 i Kina går gjennom prefekturet. Vegen tek til i Hegang i provinsen Heilongjiang og fører via mellom andre Mudanjiang og Dandong sør til Liaodong-halvøya til Lüshunkou/Dalian.
Også riksveg 301 i Kina går gjennom området. Han går frå Suifenhe i Heilongjiang via mellom andre Mudanjiang, Harbin og Qiqihar til Manzhouli i Indre Mongolia.
Astronomer Royal
Astronomar Royal er eit embete i det kongelege hushaldet i Storbritannia. Det finst to embetsinnehavarar, ein Astronomar Royal og ein Astronomar Royal for Scotland.
Bowers Canyon
Bowers Canyon er ein undersjøisk canyon vest for Iselin Bank i Rosshavet. Han vart namngjeven i samband med Bowersbreen av Advisory Committee on Undersea Features i april 1980.
Teenage Mutant Ninja Turtles (2014)
Teenage Mutant Ninja Turtles er ein USA-amerikansk film fra 2014, basert på Teenage Mutant Ninja Turtles av Kevin Eastman og Peter Laird.
Astronomer Royal
Embetet vart oppretta av Karl II av England den 22. juni 1675. Han hadde den 4. mars same år utnemnt John Flamsteed til «Kongens astronomiske observatør», og i juni beordra han bygginga av Royal Observatory Greenwich og oppretta det nye embetet formelt. Det skotske embetet vart oppretta i 1834.
Det fanst tidlegare òg ein Royal Astronomar of Ireland.
Jevgenija Medvedeva-Arbuzova
Jevgenija Vladimirovna Medvedeva-Arbuzova er ein russisk tidlegare langrennar frå Kondopoga. Ho vann OL-gull i stafett med Russland i 2006 og to medaljar i individuelle OL-/VM-tevlingar.
Jevgenija Arbuzova debuterte i verdscupen i langrenn i 1997, men bortsett frå eit par pallplasseringar i ulike stafettevlingar, måtte ho vente til 2004/05-sesongen før ho individuelt kunne kjempe heilt i verdstoppen. Etter ein tredjeplass på 15 km i Ramsau am Dachstein tidleg i den sesongen, vann ho i februar 2005 sin einaste siger då ho i tyske Reit im Winkl triumferte i eit verdscuprenn over 10 km fristil.
Medvedeva-Arbuzova var med på det russiske stafettlaget som tok sølv ved Ski-VM 2005 i Oberstdorf. Under Vinter-OL 2006 i Torino parkerte ho norske Kristin Steira på oppløpssida og gjekk inn til bronsemedalje på 15 km dobbelstart. Toppen kom likevel seks dagar seinare, då ho, etter Natalja Baranova-Masalkina, Larisa Kurkina og Julija Tsjepalova hadde teke seg av dei tre fyrste etappane, som ankerkvinne gjekk Russland inn til OL-gull i 4 x 5 km stafett, ti sekundar framom det tyske sølvmannskapet.
Under Ski-VM 2009 i Liberec sikra Medvedeva-Arbuzova seg sølvmedaljen i 30 km fellesstart, etter å ha vunne innspurten mot fire andre utøvarar. Ho la opp etter 2010-sesongen.
Teenage Mutant Ninja Turtles II: the Secret of the Ooze
Teenage Mutant Ninja Turtles er ein USA-amerikansk film fra 1991, basert på Teenage Mutant Ninja Turtles av Kevin Eastman og Peter Laird.
TMNT (2007)
TMNT er ein dataanimert USA-amerikansk film fra 2007, basert på Teenage Mutant Ninja Turtles av Kevin Eastman og Peter Laird.
Stornes
Stornes er ei klipperik, taggete halvøy kring 3 nautiske mil (6 km) lang, som stikk ut i Prydzbukta like vest for Larsemannfjella. Ho vart først kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeve Stornes.
Eidsvåg kyrkje
Kyrkja er soknekyrkje i Eidsvåg sokn i Åsane prosti. Det er ikkje kyrkjegard ved kyrkja.
Chris Laurence
Chris Laurence er ein engelsk musikar, som hovudsakleg har arbeidd innan jazz og klassisk musikk. Som klassisk musikar har han spelt kontrabass med Academy of St Martin in the Fields fram til 1995, og spelte på mange av innspelingane deira frå filmen Amadeus til Benjamin Britten sin Curlew River. Han har òg spelt med mange jazzartistar, som trombonisten J.J. Johnson, Tony Coe, Joe Williams, Sarah Vaughan, Clark Terry, Johnny Mathis og Lena Horne. Han har òg spelt inn musikk for fjernsyn, film og album, som Leaving Las Vegas (1995), Looking for Eric (2009), The Constant Gardener (2005), Howard Shore sin musikk for Hugo (2011), og mest nyleg Mr. Turner (2014). I tillegg til jazz- og klassisk musikk har Laurence spelt med musikarar som Elton John, Sting, Peter Gabriel, Mary Chapin Carpenter, Joni Mitchell, David Gilmour, Michel Legrand og gitaristen John Williams.
Utvald diskografi
Chris Laurence Quartet (som leiar)
Med David Gilmour
Med Barry Guy/The London Jazz Composers' Orchestra
Med Michael Nyman
Med John Surman
Med John Taylor
Med Frank Ricotti Quartet
Med Gordon Beck
Med John Williams
Med Elton Dean Med the Academy of St. Martin in the FIelds Med Tony Coe Med Lena Horne Med Sarah Vaughn Med Harry Beckett Med Maurice Andrea/ Michel Legrand Med Geoff Eales Med Johnnie Mathis/ Duke Ellington Med Norma Winstone Med Mike de Albuquerque Med Peter Gabriel With Gil Evans Med John Warren Med Mike Figgis Med Anja Garbarek Med Brigitte Baraha Med Helen Jane Long Med Michel Legrand Med Robert Farnon Med Elton John Med Joni Mitchell Med Clark Terry Med Guy Barker Med Joe Douglas Trio Med Michael Garrick/ Don Weller Med The Mike Westbrook Concert Band Med Neil Ardley Med Andy Sheppard Med Alan Davie Med Alison Moyet Med Elvis Costello Med Mark Hollis Med Zizi Possi Med Dick Walter Med the London Trombone Quartet Med Michael Civisca Med Beryl Cook
Per Melvær
Per Melvær var ein norsk typograf. Han vart fødd på Melvær i Askvoll kommune, og der budde han til han var 15-16 år. Han gjekk bokprentarlære i Florø, og han har arbeidd m.a. i Bergen, på Voss og i Oslo. Han var aktiv i Bondeungdomslaget.
Melvær skreiv under pseudonymet Per Tordarson.
Turtles Forever
Turtles Forever er ein animert USA-amerikansk film fra 2009, basert på Teenage Mutant Ninja Turtles av Kevin Eastman og Peter Laird.
Downtown Train – Selections from the Storyteller Anthology
Downtown Train er eit samlealbum gjeven ut av Rod Stewart i mars 1990. Albumet kom berre ut i USA på Warner Bros. Records.
Järna i Dalarna
Järna er ein tettstad i Vansbro kommun i Dalarnas län i landskapet Dalarna i Sverige. I 2005 hadde tettstaden 1 429 innbyggjarar. Järna ligg cirka femten kilometer sør for Vansbro.
Byrd Canyon
Byrd Canyon er ein undersjøisk canyon kalla opp etter admiral Richard E. Byrd. Namnet vart godkjend av Advisory Committee on Undersea Features i juni 1988.
Storyteller – The Complete Anthology: 1964–1990
Storyteller – The Complete Anthology: 1964–1990, eller berre The Storyteller Anthology er ein samleboks med fire plater av Rod Stewart frå november 1989. Samlinga kom ut på Warner Bros. Records (WEA 9 25987-2) og inneheld 64 songar. Fem av songane var ikkje gjevne ut før.
Informasjon
Storyteller dekkjer heile karrieren til Stewart frå og med 1964 med utgjevinga av «Good Morning Little Schoolgirl» til «Downtown Train», ei ny innspeling frå 1989. Plata vart utgjeve med tanke på den amerikanske marknaden og dei fire platene dekkjer noko lunne kronologiske periodar. Den første plata dekkjer 1964–1971 og inneheld « Can I Get a Witness?» som vart spelt inn medan Stewart var medlem av Steampacket. Denne er ikkje gjeven ut før. Den andre plata dekkjer 1971–1976. Den tredje plata dekkjr 1975–1981 og inneheld «To Love Somebody» med Booker T. & the M.G.'s. Denne vart spelt inn kort tid før Al Jackson jr. vart drepen. Den fjerde plata dekkjer perioden 1981–1989 og inneheld songane «I Don't Want to Talk About It» og «This Old Heart of Mine», som ikkje var gjevne ut før.
Downtown Train – Selections from the Storyteller Anthology
Albumet består av tolv songar frå den tidlegare samlinga Storyteller Anthology. Albumet er basert på den seinare delen av karrieren til Stewart, og inneheld «Stay with Me» frå 1971, men som høyrest meir moderne ut. Albumet nådde tredjeplassen på den amerikanske albumlista og inan 1995 hadde det seld til dobbel platina.
Beatrice Tinsley
Beatrice Tinsley var ein newzealandsk-amerikansk astronom.
Tinsley fullførte ein Masters in Science-grad ved University of Canterbury i 1962. Ho var professor ved Yale University 1975–1981. Ho er særleg kjent for arbeida sine over den kjemiske utviklinga til galaksane, opphavet til dei ulike typane av supernovaer og relasjonen deira til stjerneutvikling og nukleosyntese, og over kosmologi.
Hahn Island
Hahn Island er ei øy som ligg 7 nautiske mil nord for Mount Discovery, på austsida av Koettlitzbreen i Antarktis. Ho vart kartlagd av US Geological Survey frå landmålingar og flyfoto, og vart namngjeven av Advisory Committee on Antarctic Names i 1963 etter offiser James Hahn i U.S. Navy, a offiser for offentleg informasjon i U.S. Naval Support Force i Antarktis, i fleire år før 1963.
Amin Askar
Amin Askar er ein norsk fotballspelar med somalisk bakgrunn. Han spelar for Kristiansund Ballklubb.
Amin Askar kom til Noreg frå Somalia som toåring. Som 17-åring begynte han å spela for A-laget til Moss FK, og same året vart han med i det norske G18-landslaget. Etter seks år i Moss, gjekk Askar over til Fredrikstad Fotballklubb i 2009. I 2012 gjekk han over til SK Brann, og debuterte 25. mars 2012.
Brother Bear
Brother Bear (norsk tittel: Min bror bjørnen) er ein amerikansk animert fantasy-eventyrfilm frå 2003, produsert av Walt Disney Feature Animation og utgjeven av Walt Disney Pictures. Han er den 44. animerte langfilmen til Disney.
Handlinga i filmen går føre i Nord-Amerika i slutten av den siste istida. Den unge mannen Kenai blir forvandla til ein grizzlybjørn. Bror hans trur han er blitt drepen av bjørn og tek opp jakta på han, utan å vita at bjørnen er bror hans.
Ein oppfølgjar til filmen laga for DVD, Brother Bear 2, kom ut i 2006.
Anna Haag
Anna Margret Haag, til 2008 Anna Margret Hansson, er ein svensk tidlegare langrennar frå Köping, oppvaksen i Mora. Ho vann i tida 2009-18 OL-gull, seks VM-/OL-sølv og ein VM-bronse.
Aktiv
Haag fekk si fyrste internasjonale medalje, ein bronse, med Sveriges lag i 4 x 5 km stafett ved Ski-VM 2009 i Liberec. Ho tok steget opp i verdstoppen den 21. november 2009, då ho kom på tredjeplassen i ei verdscuptevling i 10 km fristil. Ein månad seinare vart ho på ny nummer tre i eit verdscuprenn, ved det høvet i 15 km klassisk stil. I sin OL-debut, 10 kilometer fristil i Vancouver 2010, kom ho på fjerdeplass. Fire dagar etter tok ho si fyrste OL-medalje då ho gjekk i mål som nummer to i dobbelstarten, einast slått av norske Marit Bjørgen. Seinare i leikane tok Haag endå ein sølvmedalje, saman med Charlotte Kalla på lagsprinten.
Under Tour de Ski 2010/11 vann Haag ein etappe i 5+5 km dobbelstart. Saman med Ida Ingemarsdotter, Britta Johansson Norgren og Charlotte Kalla danna ho det svenske stafettlaget som under Ski-VM 2011 i Holmenkollen tok sølv på 4 × 5 km. To år seinare kopierte Haag og lagkameratane stafett-prestasjonen i Oslo og tok eitt nytt sølv ved VM i Val di Fiemme. Og vinteren etter vart Haag olympisk meister då Sverige vann 4 x 5 km stafett under dei olympiske vinterleikane 2014 i Sotsji. Både i Ski-VM 2013 og OL 2014 stilte Sverige med Ida Ingemarsdotter, Emma Wikén, Anna Haag og Charlotte Kalla. Under verdsmeisterskapen 2017 i Lahti vann Haag sitt tredje VM-sølv i 4 x 5 km stafett. Også ved Vinter-OL 2018 i Pyeongchang var ho med om å vinne ein sølvmedalje i 4 x 5 km stafett.
Haag vart svensk meister 2010 i 15 km dobbelstart og 2011 i 10 km klassisk stil.
Gary Pallister
Gary Andrew Pallister er ein engelsk tidlegare fotballspelar fødd i Ramsgate. Han var med om å vinne fire ligameisterskap, tre FA-cuppokalar og cupvinnarcupen 1991, samt ligacupen 1992 med Manchester United. Midtstopparen spelte elles på Middlesbrough FC.
Landslagsspel
Pallister spelte 22 landskampar for England i åra 1988, 1991 og 1993-96, utan å delta i noko stort meisterskap. Han var med då Noreg i 1993 slo England 2-0 i ein VM-kvalifiseringskamp på Ullevaal stadion i Oslo. Pallister skåra aldri på landslaget.
Heald Island
Heald Island er ei øy som stig opp av isen på Koettlitzbreen like aust for Walcott Bay i Victoria Land i Antarktis. Ho vart oppdaga og namngjeven av Discovery-ekspedisjonen (1901–04) etter matrosen William L. Heald, eit ekspedisjonsmedlem som redda livet til Hartley T. Ferrar då sistnemnde leid av skjørbuk i 1902.
Mudan Jiang
Mudanjiang (kinesisk: 牡丹江, pinyin: Mǔdānjiāng; mandsjuisk:, Mudan bira), er ei om lag 725 kilometer lang elv i provinsen Heilongjiang i Kina. Ho er bielv til elva Songhua.
Elva har sine kjelder i provinsen Jilin og renn mot nord, gjennom Jingposjøen. Ho flyt deretter vidare nordover gjennom fylket Ning'an og prefekturet Mudanjiang, som har namn etter elva, før ho renn saman med den større elva Songhua i fylket Yilan.
Hyme
Hyme (norrønt Hymir) er ein jotun i norrøn mytologi. Han er omtalt i Hymiskviða, som fortel om korleis han dreg ut på fiske med guden Tor. Tor vil fiske etter Midgardsormen og brukar eit oksehovud som agn. Ormen bit, men Hyme blir så redd at han kuttar snøret, og fangsten forsvinn i djupet. Soga er eit kjent motiv i norrøn kunst.
Mudan Jiang
Dagens kinesiske namn kan omsetjast til «Peonelva». Tidlegare var ho kjend som Hurka eller Hurha (瑚爾哈).
Hyme
I følgje Hymiskviða er Hyme gift med gygra (jotunkvinna) Hrod (Hroðr) og far til åsen Ty. Han har fleire døtrar. Hyme eig ei stor gryte som æsene vil låna til eit gjestebod hjå Ægir. Det er for å få tak i denne at Tor oppsøker han og blir med på fisketur. Hyme er skildra som ein valdsam jotun, og i slutten av soga følgjer han etter æsene med ein trollskokk. Tor slår han då i hel med Mjølne.
Fisketuren er også omtalt i Gylvaginning.
Mamajev Kurgan
Mamajev Kurgan er ein bakke på breidda av elva Volga i Volgograd med utsikt over byen. Her stod dei harde slaga om Stalingrad i juli 1942 og februar 1943. I dag er Mamajev Kurgan mest kjend for minnesmerke-komplekset til æra for heltane som slost ved Stalingrad, og kjempestatuen Moderlandet kallar! (Родина-мать зовёт!). På Mamajev Kurgan er meir enn 35 000 av forsvararane til Stalingrad gravlagde, både i individuelle graver og massegraver.
Siden 2014 har Mamajev Kurgan minnesmerkekompleks vore kandidat til opptak på UNESCO si liste over verdsarv.
Kampane
Den tyske 6. armé under Friedrich Paulus byrja åtaket på sentrum av Stalingrad den 13. september 1942 med valdsame artilleribeskydninger av Mamajev Kurgan, som på tyske kart var notert som Høgd 102,0. Høgden blei forsvart av den sovjetiske 62. armé under kommando av Vasilij Ivanovitsj Tsjujkov, som måtte flytta hovudkvarteret sitt vekk frå høgda til Tsaritsa. Den 15. september hadde tyskarane erobra høgda, men russane gjekk til motåtak og høgda blei skiftevis erobra fram til den 27. september, då ho blei verande delt mellom styrkane. Den austlege delen av høgda blei halden av 284. infanteridivisjon under leiing av Nikolaj Filippovitsj Batsjuk, i eininga hans var mellom anna snikskyttarane Vasilij Grigorjevitsj Sajtsev og Viktor Ivanovitsj Medvedev. Forsvararane heldt ut til eit sovjetisk motåtak den 26. januar 1943 kom til unnsetting. Slaget veit Stalingrad slutta ei veke seinare med eit totalt tysk nederlag. Slaget hadde flata forma til Mamjev Kurgan og fylt jorda med krutslam, metall og knoklar. Ein kunne tella mellom 500 og 1 200 metallfragment per kvadratmeter. I september hadde den tyske 6. armé avfyrt over 23 millionar skot med rifler og maskingevær, omlag 750 000 mortargranatar, 685 000 tankartillerigranatar og soldatane hadde kasta kring 178 000 handgranatar.
Minnesmerkekomplekset
Allereie under krigen oppstod ideen om å gjera området om til eit markant minnesmerke. Komplekset er det største av sin arten (18 hektar) knytt til andre verdskrigen. Komplekset blei offisielt opna i 1967 og består av ei heil rekke bygningar, skulpturar, anlegg mv.:
Miss You av Jérémie Makiese
«Miss You» (norsk omsetjing 'saknar deg') er ein popsong som vert framført av den belgiske songaren Jérémie Makiese. Songen blei gjeven ut 10. mars 2022 og var det belgiske bidraget i Eurovision Song Contest 2022 i Torino i Italia.
Om songen
«Miss You» er komponert av Makiese sjølv, saman med Mike BGRZ, Manon Romiti, Paul Ivory og Silvio Lisbonne. Saman med artisten vart songen vald ut internt av kringkastaren Radio-télévision belge de la Communauté française (RTBF) til å representere Belgia i Eurovision Song Contest 2022. Artistkunngjeringa vart gjort 15. september 2021, mens «Miss You» fyrst vart kunngjort i mars 2022.
«Miss You» hadde premiere 10. mars 2022 på det belgiske radioprogrammet Le 8/9, før musikkvideoen vart vist på tv-kanalen La Une like etter. Seinare same dag vart songen og musikkvideoen slopne på YouTube-kanalen til Eurovision Song Contest.
«Miss You» startar som ein Bond-aktig ballade, før han går over til å bli ein R&B-låt med soulundertonar, blant anna med bruk av eit gospelkor i siste refreng.
«Miss You» deltok i den andre semifinalen av Eurovision Song Contest 2022 torsdag 12. mai. Der vart han nummer 8 og kvalifiserte seg til finalen laurdag 14. mai 2022. I finalen enda låten som nummer 19 av 25 bidrag med 64 poeng.
Nikolaj Lobatsjevskij
Nikolaj Ivanovitsj Lobatsjevskij var ein russisk matematikar.
Lobatsjevskij tok doktorgraden sin ved universitetet i Kazan i 1811, og han var professor i matematikk der i perioden 1816-1846. Han var rektor ved universitetet frå 1827. Han medverka mykje til oppbygginga av universitetet, men av ukjend grunn fall han i unåde i 1846 og vart avsett. Lobatsjevskij arbeidde både med likningsteori og geometri. Den store matematiske oppdaginga er utviklinga av ein ikkje-euklidsk geometri, der det euklidsk parallellaksiomet ikkje gjeld. Geometrien til Lobatsjevskij er den såkalla hyperbolske, der det er ei uendeleg mengd parallellar til ei linje gjennom et punkt utanfor den. Same type geometri vart omtrent samstundes skapt av János Bolyai og Carl Friedrich Gauss sine etterlatne papir viser at han òg har hatt same ide, til og med noko tidlegare.